ઉનાળુ વેકેશન પૂરું થયા બાદ નવું શૈક્ષણિક સત્ર શરુ થયે એક મહિનો પુરો થવા આવ્યો હોવા છતાં અનુસૂચિત જાતિ સમાજ કલ્યાણ અધિકારી દ્વારા વણકર વિદ્યાર્થી ભવન ખાતે આવેલ હોસ્ટેલમાં મેરીટ બહાર નહિ પાડતા વાલીઓમાં ભારે મૂંઝવણ જોવા મળી રહી છે, જુદા-જુદા જિલ્લાઓમાંથી અને ગામડાઓમાંથી વિદ્યાર્થીઓ દ્વારા અહી હોસ્ટેલમાં રહેવા માટેની અરજીઓ કરવામાં આવેલી છે, દોઢ મહિના ઉપરાંત સમય વીતી જતા હજુ સુધી મેરીટ બહાર નહિ પડાતા વિદ્યાર્થીઓને ના છુટકે રોજે અપ-ડાઉન કરી પોરબંદર ખાતે પોતાના અભ્યાસ માટે આવાની ફરજ પડે છે.